**Opgave til *Iliaden*, 22. sang, vv. 248-404**

**Lav et ‘storyboard’ for tvekampen mellem Hektor og Achilleus. Det vil sige:**

1. Læs tvekampen (22. sang vv. 248-404 dvs. ss. 352-356)
2. Inddel historien i minimum 5 hoveddele (hvor der sker noget nyt, f.eks. de indledende replikker/Achilleus’ første kast/Hektors svar/osv.).
3. For hver del:
	1. Lav en lille tegning (tændstikmænd er helt i orden), der viser hvad der foregår.
	2. Notér et par nøgleord (+ relevante fagbegreber) eller halvanden sætning, der beskriver denne del (**skriv det på tegningen**).

**Resultatet skulle dermed gerne blive en lille tegneserie med nogle stikord.**

For hver del: Tænk over, hvad der er det centrale i netop disse vers, og sørg for at få dét med på din tegning.

Fotografer din tegneserie og læg fotoet ind under Elevfeedback.

(Mens du læser og tegner: Tænk over yderligere karakteristik af disse personer. Hvis du støder på et vers, du synes siger noget væsentligt om dem, så notér det.)